Kjell Narve Ludvigsen

Kjell Narve Ludvigsen (født 1947) er en norsk tidligere offiser med graden generalmajor.

Han har sin militære utdannelse fra Hæren, og er også uteksaminert sivilingeniør fra Institutt for geoteknikk, NTH (nå NTNU). 

Han var sjef for den norske FN-styrken i Libanon i 1992–1993. I 1992 vakte det oppsikt da han til avisa Ny Tid kom med ufordelaktige uttalelser om Israels tilstedeværelse i det sørlige Libanon. Han hadde blant annet uttalt at israelerne snarest burde gjennomføre «det er var pålagt av verdenssamfunnet», og at «de som ikke har noe her å gjøre (i Sør-Libanon) er utvilsomt Israel». Han skal også ha sammenlignet organisasjonen Hizbollah med den norske motstandsbevegelsen. Uttalelsene vakte sterke reaksjoner fra Israelsk hold, og det israelske UD gav sin ambassadør i Norge beskjed om å protestere overfor norske myndigheter.VG – Primitiv og ukyndig (3. nov. 1992) Noen dager senere mottok Ludvigsen refs fra den norske forsvarssjefen, men måtte ikke fratre sin stilling.VG – FN-obersten refses av Forsvarssjefen (5. nov. 1992)

Ludvigsen var sjef for Distriktskommando Trøndelag (DKT) 1999–2002, deretter sjef for Landsdelskommando Sør-Norge (LDKS). Etter å ha tjenestegjort ved Fellesoperativt hovedkvarter (FOHK) på Jåttå, tiltrådte han, på sin 60-årsdag 26. mars 2007, stillingen som ny styrkesjef for Multinational Force and Observers (MFO) på Sinaihalvøya. Dette var fjerde gang en norsk general bekledde stillingen siden styrken ble opprettet i 1982 som et resultat av Camp David-avtalen. Denne stillingen hadde han til 2009.

I 2016 kom han med sterk kritikk av daværende statsminister Erna Solberg fordi regjeringen ikke fulgte opp det militærfaglige rådet om å bruke 2 % av BNP på Forsvaret.

Han er gift med Herdis M. Gabrielsen, og de har to barn.

 Referanser 

Kategori:Norske generalmajorer
Kategori:UNIFIL-personell